Zelenskiy Putin bilan uchrashish shartini aytdi

Ukraina prezidenti Vladimir Zelenskiy urushni tugatish masalasini hal qilish uchungina Rossiya prezidenti Vladimir Putin bilan uchrashishga tayyorligini ma'lum qildi. Bu haqda “UNIAN” xabar berdi.
Uning so'zlariga ko'ra, Moskvada Putinning qarorisiz hech qanday qaror qabul qilinmaydi. Ularning barcha institutlarini Rossiya prezidentining qarori birlashtiradi. Agar gap urushni tugatish haqida borsa, Putinsiz bu hal bo'lmaydi.
“Shuning uchun Rossiya prezidentisiz tinchlikka erishib bo'lmaydi. Ular qilgan ishlardan so'ng, bu uchrashuvga nisbatan katta istak yo'qligini tushunasiz. Shuningdek, vositachi bilan uchrashish niyati yo'q, bo'lmaydi ham.
Printsipial jihatdan men Rossiya prezidentidan tashqari, Kreml rasmiylari bilan hech qanday uchrashuvni qabul qilmayman. Uchrashuv mavzusi faqat urushni to'xtatish bo'lishi kerak”, — degan u.
Shuningdek, Ukraina prezidenti har qanday urush diplomatiya bilan tugashi, diplomatiya tinchlikka olib kelishi mumkinlikini qayd etgan.
“Tinchlik — bu har bir oddiy odamning orzusi. Menga ishoning, frontda bo'lgan ham, divanda o'tirgan ham shuni orzu qiladi. Ba'zan bu issiq divanda o'tirganlar, ijtimoiy tarmoqlarda bizni frontda himoya qilayotganlarga qaraganda kuchliroq jang qiladi, ammo bu zamonaviylik”, — degan u.
Avvalroq Zelenskiy Rossiya qaysi tomondan mag'lub bo'lganini aytgandi. Shuningdek, u Rossiya bilan urushni to'xtatish shartini ma'lum qilgan.